
Sikret Bilong Win No.1




Wanem Em Sikret Bilong Win



Yu bin i stap wantaim God long taim em i toktok long ol samting em i laik mekim, a? Ating yu wanpela tasol i gat gutpela tingting na save, laka? no gat tru.

Job 15:8

Sikret bilong win em i wanpela sikret olsem em bai i mekim yu tingting planti! Sikret bilong win em i sikret bilong God!

Yu bin harim sikret bilong God o no gat? Yu bin ridim sikret bilong God? Yu bin stap insait long sikret bilong God? Sikret save bilong God em i sikret bilong God! Yu bin kisim save bilong God o no gat? Yu bin kisim ol sikret we em i bin kamap ples klia bilong ples antap? Sapos yu i no bin harim sikret bilong God, yu misim wanem samting yu i nidim long en. Sikret bilong God em i sikret save bilong God insait long wanpela sikret ples we em bai i makim glori na naispela insait long laip bilong yu. 

No gat. Mipela i autim tok long gutpela tingting na save bilong God. Taim God i no wokim graun yet, na long save bilong em, em i bin makim rot bilong mekim yumi i sindaun gut wantaim em long Heven. Tasol tok bilong dispela rot i bin i stap hait,  

1 Korin 2:7

Wanem samting yu nidim long en, em i no save bilong graun. Save bilong graun em i skulim bilong tingting, lo, mats, saiens, akaunting na sampela moa. Olgeta dispela save em i gutpela tasol em ol save bilong graun we ol manmeri i save kisim long en. I gat ples bilong dispela olgeta samting. Tasol em i bin kamap olsem em i no gat ples insait long sios. Insait long sios, mipela i gat samting we em i stap antap tru “na tok we mi save autim long en em i no tok bilong ol manmeri bilong dispela graun…” (1 Korin 2:4). I gat wanpela bikpela save we em i save kam tru long God. Save bilong God em i gat sikret bilong God. Dispela em i wanem samting bai yu nidim insait long laip bilong yu. “Tasol mipela bai toktok long sikret bilong God insait long ol ples we em i hait, na tu hait save bilong em, wantaim makim bilong God we em i stap beksait long glori” bilong dispela graun, (1 Korin 2:7). Dispela kain save em bai mekim yu kisim glori na tanim yu i go insait long laip we bai ken inap long stap insait long dispela.

Larim yumi lukluk long gutpela benefit bilong painim sikret bilong God.

6-pela As Tingting Yu Mas Painim Aut Long Sikret Bilong God

1.     Laip na dai em i antap long painim aut bilong yu long sikret bilong God:

Na king i tok olsem, “Mi save pinis long trik bilong yupela. Yupela i laik wet longpela taim, long wanem, yupela i ting bai mi senisim tok. Tasol i no inap. Sapos yupela i no tokim mi long ol samting mi bin lukim long dispela driman, yupela olgeta bai i kisim wankain bagarap. Yupela olgeta i wanbel pinis long giamanim mi i go inap mi senisim tingting bilong mi. Orait tokim mi long dispela driman, na bai mi save, yupela inap long autim as bilong en wantaim.”

﻿Ol dispela man i harim tok bilong king na ol i bekim na tok olsem, “King, i no gat wanpela man long dispela graun inap long tokim yu long dispela samting yu askim mipela long mekim. King, i no gat wanpela bikpela na strongpela king i bin mekim dispela kain askim long ol glasman na ol arapela saveman bilong en. King, samting yu askim mipela, em i hat moa yet, na i no gat wanpela man inap long mekim. Ol god tasol inap. Na ol dispela god i no save stap wantaim ol man.”

﻿King i harim dispela tok na em i kros nogut tru. Olsem na em i salim tok long ol soldia bai ol i mas kilim i dai olgeta saveman bilong Babilon. Na ol soldia i go painim Daniel wantaim ol pren bilong em, bilong kilim ol tu i dai. Na Daniel i go kwiktaim long king na i askim em long em i no ken kilim ol saveman hariap, na bai em i ken autim as bilong dispela driman. King i orait long dispela tok, na Daniel i go bek long haus bilong en na i tokim ol tripela pren, em Hanania na Misael na Asaria, long ol samting i bin kamap. Na em i tokim ol olsem, “Yumi mas prea long God i stap long heven, bai God i marimari long yumi na i soim yumi as bilong dispela samting i hait, na bai yumi no ken i dai wantaim ol arapela saveman bilong Babilon.” Orait long dispela nait tasol, God i soim Daniel as bilong dispela driman bilong king. Na Daniel i litimapim nem bilong God na i tok olsem, “God, mi litimapim nem bilong yu oltaim. Olgeta strong na save i bilong yu tasol. Yu save bosim taim bilong san na ren, na yu yet yu save mekim ol man i kamap king na yu save rausim ol king long wok bilong ol. Na yu givim gutpela tingting na save long ol man. Planti samting i hait na ol man i no save long en. Tasol God, yu save soim ol dispela samting long ol man. Oltaim lait i stap wantaim yu, na yu save pinis long ol samting i hait i stap long tudak.

Daniel 2:8-13, 16-22

Daniel na ol poro bilong em ol i bin stap insait long wanpela bikpela hevi ol lain bilong king ol i laik kilim ol. Dai em i lukluk long ol long pes bilong ol. King em i luksave olsem wanpela wais man, astrology na mejik man ol i bin kamap giaman, long mekim narapela man long bilip long wanpela samting we em i no tru. King Nebukanesa i laikim tru long kliarim pales bilong em long rausim ol kainkain samting insait long en. Em i laikim olsem ol gutpela wais man tasol bai i stap insait long pales bilong em olsem ol man bilong givim gutpela tingitng long em. Long kamap gutpela man bilong givim gutpela toktok, yu nid long save long sampela ol sikret. i gat ol sikret i stap bihain long ol gutpela samting yu bin kisim long en na bihain long olgeta biknem manmeri.

Tasol, mipela i save mekim mistek long tingting long sampela samting na ges long wanem samting i mekim wanpela man o meri kamap bikpela. Planti taim mipela i no save wanem sikret we em i mekim narapela man o meri long kamap bikpela. Painim aut long sampela sikret long traim long aburusim long ol samting we em bai i ken bagarapim yu. Spirit bilong save em i spirit bilong God. “Taim ol birua man ol i kam olsem wara, Spirit bilong Bikpela bai i pait wantaim ol” (Aisaia 59:19). Taim ol birua man em i kam long kilim yu, Spirit bilong Bikpela bai i ken stap wantaim yu. Tru long bikpela save, planti samting i save kamap ples klia. Planti yia i bin go pinis, olgeta manmeri husait i kisim malaria, asma, hai blut presa  o diabitis long dai long dispela kain ol sik. Tru long save, dispela ol sik bai i ken “kesim long pinis” na kisim orait gen.

Laip na dai em i stap antap long save bilong yu long sampela ol sikret. I gat ol sikret we em i gutpela tru long laip bilong yu. Arapela manmeri husait i kisim blesing long hamamas insait long ol sikret bilong God save olsem laip na dai em i dipen antap long save bilong ol long samting i stap hait. Dispela kain tasol na yu mas painim God long em bai i ken soim yu long ol sikret long yu. Long ol save bilong yu long ol sikret bai i mekim yu kisim antap han. Olgeta gutpela samting bilong ol saiens, marasin, astronomi, agriculta, mekenik na physiks em i beis long ol hait samting we ol i bin painim aut. Dispela ol samting em ol trupela samting we em i bin kam sampela tausenpela yia i go pinis. Long mekim wanpela gutpela samting em i beis antap long painim aut ol sikret. Em i olgeta taim ikul long mc squar.  Einstein em i no painim aut ol sikret we em i bin kamap ples klia tausenpela yia i go pinis.

Wanpela sikret bilong win em i save kamap ples klia olsem em i bringim yu kam long win! Sikret bilong win, Holi Spirit save kamapim ples klia we em bai i ken mekim kainkain samting insait long laip bilong yu na long ministri bilong yu. Tasol, samting we em i no wankain namel long laip na dai em i wanpela liklik save. God ken givim yu save long tude! God ken givim liklik save long yu long olgeta samting long laip bilong yu na long ministri bilong yu. Sampela manmeri ol i kolim dispela olsem wanpela ki samting long save long ol liklik infomesin bilong yu long “kamapim ples klia” long ol save yu gat long en.  Wanem kain rot yu kolim dispela, dispela win bai i lidim yu long winim ol bikpela samting long laip.

Planti ol gutpela piksa bilong sikret bilong win bai yu painim insait long ol histri buk. Insait long 14-pela senturi, wanpela sik ol i kolim olsem “Plague” em i bin kam insait long ples graun na bagarapim planti milion manmeri. Planti ol manmeri ol i bin dai na i daunim populesen bilong ol manmeri i go daun. Dispela sik tasol i mekim na planti ol manmeri bilong dispela graun ol i bin stap insait long poret bikos dispela sik i bin kilim planti manmeri tru.

Tasol, bipo Moden Yurop ol i bin go tru long dispela ol bagarap insait long histri, taim plague sik em i bin go insait long Yurop long yia 1347. Dispela sik plague i bin rausim sampela namba bilong ol manmeri insait long Yurop. Inap yu tingim dispela wanpela sik i bin go insait long rausim ol ¾ populesen bilong ol manmeri insait long Yurop? Na insait long nau taim tu, taim Ebola vaires spred tru long Sierra Leon, Liberia na Guinea, 10-tausenpela manmeri tasol i bin dai long dispela taim. Tingim wanpela sik we em i rausim milion manmeri na “pinisim wanpela kontinent” we namba bilong ol manmeri i go daun.  

Sik plague i bin gat daunbilo sans long savaiv bikos long ol hai fiva, na intenol bliding, wanem em bai i kesim bilak spot na ol bikpela tumour. Arapela man husait i kisim dispela sik em bai inap long dai insait long 3 i go long 5-pela dei.

Ol dokta bilong tude ol i ting olsem sik plague i bin kam tru long ol ea i korapt long ol humit weda, ol dai bodi we ol i no bin planim long en na long ol pipia we ol i save klinim ples long en. Sampela ol manmeri ol i save ting olsem dispela sik i bin kam tru long ol Jews. Wanpela medikol dokta bilong 14 senturi em i no save olsem dispela sik em i bin kam tru long wanpela bekteria we ol lang na ol rat. Ol medikol dokta ol i no bin painim aut marasin bilong dispela sik! Ol i no gat rot long daunim dispela sik. Long save bilong sikret bilong antibaiotik bai inap long oraitim milionpela manmeri long ol i noken dai insait long dispela sik.

Em i no bin pinis antil 1877 olsem Louis Pasteur na Robet Koch tupela i bin lukluk long dispela olsem wanpela airbon basillus bai i larim wanpela man o meri mekim wanem samting ol i wok long mekim long en long gutpela bilong narapela binatan, basillus anthracis.  Dispela samting ol i bin traim long painim aut marasin bilong em tasol ol i no bin painim. Insait long 1942 taim drag em i bihav olsem na ol i bin nemim dispela antibaiotik we wanpela Amerika mikrobaiolojis i bin painim aut long dispela samting, Seiman Waksman.

Em i dispela sikret bilong antibaiotik we em i bin absent insait long 14 senturi! Dispela sikret tasol bai i nonap mekim ol milion manmeri long dai olsem kain long 14 senturi we dispela sik plague i bin kilim planti manmeri insait long dispela taim. Ol simpol marasin olsem streptomicin, gentamicin na ciprofloxacin ol bai inap long stopim dispela sik long dispela taim. Tude, bai yu i nonap long dai long dispela sik bikos save em i kamap bikpela na ol i mekim kainkain marasin.

no gat wanpela man bai inap long dai long dispela taim long sik plague sapos yumi bin gat dispela sikret bilong antibaiotik. Wanpela sikret bilong winim em i bikpela senis insait long laip bilong yumi long nau taim. Wanpela sikret bilong win em bai i sevim laip bilong planti manmeri. Sikret bilong win i save senis olgeta samting.

Wanpela gutpela beten bilong yu mas beten long spirit bilong kamapim ol samting ples klia insait long laip bilong yu. Beten long ol sikret bilong win! Dispela em i beten yu mas mekim olgeta taim insait long laip bilong yu na em bai i kamapim ol sikret ples klia na ol save bilong spirit bai i mekim wanpela kain samting insait long laip bilong yu.

2.   Long gutpela bilong yu long bihain taim em i stap antap long wanem samting yu painim aut insait long ol sikret bilong God:

Bikpela i tok olsem, “Mi bin makim Sairus bilong kamap king, na mi bin givim strong long em bilong daunim ol arapela kantri na pinisim strong bilong ol arapela king. Mi yet mi save opim ol dua bilong banis bilong ol taun, bai Sairus i ken i go insait na kisim ol taun. Na mi tokim Sairus olsem, Bai mi go pas long yu na brukim ol ples maunten na mekim i kamap stretpela ples. Bai mi brukim ol bikpela dua ol i bin wokim long bras, na ol ba ain ol i bin putim bilong strongim ol dua. Bai mi givim yu ol mani na ol gutpela samting ol dispela lain i bin haitim long ol ples ol man i no inap lukim, na bai yu save, mi tasol mi Bikpela. Na bai yu save, God bilong Israel tasol i bin kolim nem bilong yu na singautim yu.

Aisaia 45:1-3

Sikret bilong win bai inapim yu long kisim gutpela samting o kamap gutpela man. Planti ol rits ol i save hait insait long piksa. Planti trupela ol rits ol i save hait insait long piksa. Dispela kain tasol na ol i kolim olsem “gutpela samting bilong tudak”. Planti ol rits ol i save hait insait long ol hait ples insait long dispela graun. Long painim ol rits bilong dsipela graun, yu bai i nidim samting bilong kamapim sikret long ples klia long opim dispela dua bilong ol gutpela samting i stap long en. Yu nid long painim aut ol gutpela samting i stap long wanem ples em i stap long en.

Bilong wanem na sampela ol manmeri ol i save kamap rits we em i save stap hait long ol planti manmeri. Ol manmeri i save mekim kainkain ol samting long kisim gutpela sindaun, tasol sampela tasol ol i givim sikret bilong kisim gutpela samting long gutpela sindaun insait long laip. Mani em i lok na stap insait long ol hait ples. No gat save bilong ol sampela ol sikret, yu bai i stap insait long turangu laip olgeta taim insait long laip bilong yu. Yu nidim spirit bilong kamapim ol sikret ples klia long givim sikret bilong kisim gutpela sindaun insait long laip. Long kamapim sios i kamap bikpela, em i save kamap taim yu yusim dispela save bilong kamapim ol sikret ples klia. Olgeta hevi bilong yumi bai kamap orait sapos yumi painim dispela ol sikret bilong oraitim ol hevi insait long laip bilong yumi.

Yu nid long painim aut ol sikret bikos bikpela na gutpela sindaun em i beis antap long hau yu painim aut long ol gutpela sikret i stap long wanem ples. Ol lain husait i painim aut hau long mekim kar, balus, elektronik tablet, (iPad), ol fon na TV dispela kain lain ol i kamap miliona bilong dispela graun tru long save bilong sikret. Planti ol kantri ol i no save hau dispela ol sikret i mekim dispela ol samting i wok olsem wanem. Ol manmeri husait i bin painim aut long ol dispela sikret ol i kamap rits manmeri bilong dispela graun. Kisim bikpela samting insait long laip bilong yu na bai yu ken painim aut long ol sikret olsem hau long mekim mobail fon na ol manmeri husait i havestim tomato na ol orens. Yu no nidim sampela ol gutpela sikret long havestim kokonat o pepper. Tasol yu bai i nidim sampela ol sikret long save hau ol TV i save wok olsem wanem. Long save long ol sikret em i save mekim ol manmeri i kamap rits insait long laip bilong ol. Daniel em i bin kamap namba 3 rits man insait long kantri bilong em na em i gat dispela neklas we ol i mekim wantaim gol. Taim yu painim sikret bilong God tru long spirit bilong kamapim ol sikret, yu tu bai i ken kamap wanpela rits man taim yu painim sikret i stap insait long God. Yu bai i pulap wantaim gol, long spirit bilong kamapim ol sikret ples klia.

King Belsasar i harim dispela tok, orait em i tokim ol man long putim retpela laplap bilong king long Daniel na putim sen gol long nek bilong en. Na king i mekim Daniel i kamap namba 3 ofisa bilong gavman bilong en.

Daniel 5:29

3.     Sikret bilong God em i save givim long ol trupela wok man bilong em na long ol profet bilong.

Long wanem, Bikpela yet i no laik tru long kain man olsem. Tasol Bikpela i stap wanbel tru wantaim ol man i save wokabaut stret.

Gutpela Sindaun 3:32

Yu bai i no inap long tokaut long ol sikret bilong yu long ol sampela manmeri. Bilong wanem na yu akspektim God long tokaut long ol sikret bilong em long ol sampela ol manmeri? Ol manmeri husait em i save givim sikret bilong em long ol em ol trupela ol wok man bilong em. God em i no save givim ol sikret bilong long ol les manmeri na ol manmeri husait i no gat bilip insait long laip bilong em.

Ol wok man ol i save stap klostu long ol masta bilong ol na wok wataim ol. Dispela wok man bai i save long ol sikret bilong masta bilong em we ol arapela manmeri ol i no save long dispela. Yu mas kamap wok man bilong God na stap klostu long en na bai yu lukim ol sikret bilong God insait laip bilong yu.  

Tru tumas, olgeta samting God, Bikpela i laik mekim, em i save autim pastaim long ol wokman bilong en, em ol profet, na bihain em i save mekim olsem em i bin tok.

Amos 3:7

4.    Sikret bilong God em i save givim gutpela as tingting bilong laip bilong yu:

“Sori tru, mi laikim tumas bai mi stap gut olsem bipo. Long dispela taim God i bin lukautim mi gut tru. Em i bin i stap olsem lam bilong rausim tudak na soim rot long mi wokabaut long en. Yes, mi laikim tumas bai mi stap yet olsem bipo, taim mi stap strongpela man yet. God i bin i stap gutpela pren bilong mi na i bin lukautim gut ol famili na haus samting bilong mi.

Job 29:2-4

Job i bin hamamas na save long sampela ol sikret bilong laip bilong em yet. Em i toktok gut tru long wanem gutpela sikret we God i bin givim long em na dispela samting ibin kamap ples klia insait long laip bilong em. Yu bai i lukluk bek long ol taim we God i bin givim yu ol sikret na i kamap ples klia.

Job em i laikim tru long feisim dispela ol samting insait long laip bilong em long kamapim ol sikret na lukim ol long ai bilong em. Ol trupela profet bai i tokim yu taim ol i lukim wanpela sikret we em i kamap ples klia na taim ol i mekim i tru, sikret em i no save kam olgeta. Job em i wok long tok olsem em i laik tru long kamap yangpela gen, taim sikret bilong God em i bin kamap ples klia insait long laip bilong em (Job 29:4).

Kenneth Hagin em i tok klia hau God i bin blesim em wantaim 8-pela visin bilong Jisas Krais namel long 1950 na 1958. Em i tok klia long hau Bikpela em i no bin kamap ples long em insait long dispela rot long 1958 na go olsem. Kenneth Hagin em i bin gat 33-pela yia taim Bikpela i soim Em yet long em. Em i bin minista i kam inap long 86-pela yia bilong Em insait long laip bilong em.

Em i gutpela samting tru long painim aut long ol sikret taim yu stap yangpela man o meri. Taim yu stap yangpela yet, long olgeta laip bilong yu i go pas long dispela samting. Yu gat gutpela sans long kisim dispela olgeta sikret we God em i soim long yu. Mi painim aut sikret bilong (Matyu 6:33) taim mi stap insait long skul. Em i bin wanpela bikpela samting bilong kisim gutpela sindaun insait long laip bilong mi. Long painim em i kamap namba wan samting insait long laip bilong yu na kamapim kingdom bilong Em, na dispela em i wanpela gutpela samting long bai yu ken kisim gutpela sindaun insait long  dispela laip!

5.     Beten em i wambawan ki bilong painim aut ol sikret bilong God:

King i orait long dispela tok, na Daniel i go bek long haus bilong en na i tokim ol tripela pren, em Hanania na Misael na Asaria, long ol samting i bin kamap. Na em i tokim ol olsem, “Yumi mas prea long God i stap long heven, bai God i marimari long yumi na i soim yumi as bilong dispela samting i hait, na bai yumi no ken i dai wantaim ol arapela saveman bilong Babilon.”Orait long dispela nait tasol, God i soim Daniel as bilong dispela driman bilong king. Na Daniel i litimapim nem bilong God na i tok olsem, “God, mi litimapim nem bilong yu oltaim. Olgeta strong na save i bilong yu tasol. Yu save bosim taim bilong san na ren, na yu yet yu save mekim ol man i kamap king na yu save rausim ol king long wok bilong ol. Na yu givim gutpela tingting na save long ol man. Planti samting i hait na ol man i no save long en. Tasol God, yu save soim ol dispela samting long ol man. Oltaim lait i stap wantaim yu, na yu save pinis long ol samting i hait i stap long tudak. God bilong ol tumbuna bilong mi, mi tenkyu long yu na litimapim nem bilong yu. Long wanem, yu bin givim save na strong long mi, na yu bin harim prea bilong mi, na soim mi dispela samting mipela i bin askim yu. Yu bin soim mipela long as bilong driman bilong king.”

Daniel 2:17-23

Taim Daniel na ol grup bilong em ol i nidim long save long sampela ol sikret, ol i bin beten long dispela. Em i askim God long marimari bilong i mas stap antap long laip bilong ol. God em i bin givim ol sikret we ol i nidim long en long save. Aposol Pol i bin beten long kisim spirit bilong kamapim ol sikret ples klia insait long laip bilong em. Em i beten, olsem God bilong Bikpela bilong yumi Jisas Krais, Papa bilong glori, long givim spirit bilong save na long kamapim ol sikret ples klia insait long laip bilong Em (Efesus 1:17). Beten em i masta ki bilong painim aut long ol sikret bilong laip bilong yu.

6.      Meditesen em i masta ki bilong painim aut long ol sikret bilong God:

Mi save tingting long en long san na long nait.

﻿Lo bilong yu i stap wantaim mi oltaim na i givim planti save long mi.

Na dispela i mekim mi i saveman tru na mi winim save bilong ol birua bilong mi.

﻿Oltaim mi save tingting long tok tru bilong yu, olsem na mi kisim gutpela tingting tru, na mi winim ol tisa bilong mi. Na save bilong mi i winim save bilong ol lapun,

long wanem, mi save bihainim stretpela lo bilong yu. Tok bilong yu i olsem lam

bilong helpim mi long wokabaut stret, na i olsem lait bilong soim rot long mi.

Buk Song 119:97-100, 105

Tok bilong God em i lamp na wanpela lait. Taim wanpela lait em i kam, olgeta sikret bai i kamap ples klia. Wanem samting i stap insait long tudak em bai i stap ples klia na bai yu ken lukim long ai bilong yu. Long laikim God na mediteit antap long en de na nait em i masta ki bilong yu long painim aut long ol sikret bilong God insait long laip bilong yu.   



Sikret Bilong Win No.2




Sikret Bilong Spirit Long Kamapim Ples Klia



Mi harim tok long yupela i bilip tru long Bikpela Jisas, na yupela i save givim bel bilong yupela long olgeta manmeri bilong God. Olsem na taim mi mekim prea, oltaim mi save tingting long yupela na tenkyu long God. Na mi save prea long God bilong Bikpela bilong yumi Jisas Krais, em Papa i stap nambawan tru wantaim bikpela lait na strong bilong en, em i ken givim gutpela tingting long yupela na mekim yupela i save gut long as bilong tok bilong em, bai yupela i ken save gut long em yet. Mi laik bai em i givim lait long tingting bilong yupela, bai yupela i ken save gut long ol dispela samting em i singautim yupela bilong kisim, em ol samting yupela i wetim i stap. Olsem bai yupela i save long ol dispela gutpela gutpela samting God i bin makim bilong yumi ol manmeri bilong em.

Efesus 1:15-18

Buk bilong kamapim tok hait em i tok klia long ol sikret na kamapim ol sikret ples klia. Ol samting we ol manmeri i no save long en yumi bai i ken save long dispela ol samting sapos yumi stap insait long presens bilong Em. Kamapim ol sikret we em i stap long en tru long dispela bai yumi ken kamap gutpela manmeri insait long Bikpela bilong yumi.

Wanem em i spirit bilong kamapim ol sikret?

Spirit bilong kamapim ol sikret bai lidim yumi i go insait long ol samting we i stap hait, long openim ol sikret wanem kain samting i wok long kamap long beksait. Spirit bilong kamapim ol sikret bai i soim yu long wanem samting i stap beksait long yu. Spirit bilong kamapim ol sikret bai skulim yupela olgeta long wanem samting i stap andanit. Spirit bilong kamapim ol sikret i givim save we yu mas mekim dispela samting pastem na bai yu kisim wanem samting yu i laik long en long ol sampela ol bikpela wok insait long laip bilong yu. Spirit bilong kamapim ol sikret em i save olgeta taim makim stat bilong bikpela ministri.

Spirit bilong kamapim ol sikret em i save kamapim ol samting ples klia long ol manmeri olsem visen na driman. Dispela ol visen na driman em bai inapim yu long soim ol sikret i stap beksait. Spirit bilong kamapim ol sikret bai i ken lidim yu long kisim dispela ol samting yu lukim o harim long en. Taim yu kisim tok orait long lukim, harim na save long sampela ol samting we sampela ol manmeri i no save long en, yu wok long kisim dispela spirit bilong kamapim ol sikret i ples klia. Aposol Jon, em i gat dispela tupela samting we ol i no wankain we ol i bin kamapim ples klia.

Planti ol manmeri ol i no bin luksave taim God em i givim ol spirit bilong kamapim ol samting ples klia bikos ol i laikim ol sikret bilong em long soim long ol. Em i tru Jon em i bin stap long ailand bilong Patmos na long dispela hap em i bin go antap long ples Heven em i bin kisim ol visen na driman. Long narapela sait, em i bin kisim gutpela ol samting long dispela taim we em i bin stap klostu wantaim Jisas long lukim ol kain samting, Long lukluk i go antap long Jisas Krais na pilim em. Dispela samting we em i bin lukim long en em i mekim em long kisim wanpela bikpela samting tru long kamapim ol sikret bilong Jisas Krais insait long ministri bilong em. Ministri bilong Aposol Jon em i sikret bilong Jisas Krais.  Long leta ministri bilong Aposol Jon em i bin kamap bikpela taim em i bin kisim visen bilong Heven.

Spirit Bilong Kamapim Ol Sikret Em i Dua i Go Insait Long Ministri

1.   Namba wan sikret we Aposol Jon i bin kisim long en: Spirit bilong kamapim ol hait samting em i wanpela gutplela samting insait long ministri bilong em.

Mipela i save autim tok bilong Tok i gat laip. Dispela Tok i bin i stap bipo tru, na mipela i harim, na mipela i lukim long ai. Mipela i bin lukluk long en na putim han long en. Mipela i lukim na harim pinis, na mipela i save tokaut long yupela tu, bai yupela inap long i stap wanbel wantaim mipela. Na yumi stap wanbel wantaim Papa, na wantaim Pikinini bilong en Jisas Krais.

1 Jon 1:1, 3

Dispela samting bilong kamapim ol sikret em i makim bet bilong ministri bilong Jon. Dispela sikret long kamapim em i wanpela visen. Em i wanem mi save kolim long wanpela “trupela laip bilong kamapim ol sikret”. Wanem kain samting Jon i bin lukim long en, long luksave na pilim em i wanpela gutpela visen we em i bin lukim insait long ministri na long laip bilong em.

Ol manmeri we mi bin bungim ol, ol samting we mi bin lukim, ol samting we mi bin go tru long en mi bin kisim sampela ol sikret we God em i bin soim mi insait long laip na long ministri bilong mi. Long ol samting we mi bin go tru long en insait long laip bilong mi ol visen mi bin lukim em i bin mekim mi long luksave na andastendim ol samting. Long sampela ples, mi sindaun wantaim wanpela wok man bilong God husait em i bin toktok tru long laip na ministri bilong em. I gat oltaim we bai mi ken tingting long dispela, “Bilong wanem na dispela man em i tokim mi dispela olgeta samting long mi? Hau mi kam olsem long lukim ol gutpela samting bilong em insait long laip bilong em, long harim em i toktok long hait samting bilong we ol manmeri bai i nonap long save long dispela samting?

Long dispela taim mi bin luksave olsem mi bin kisim spirit bilong kamapim ol sikret, wankain olsem Jon, long lukim ol samting long ai bilong mi, long lukluk i go antap long ol sampela samting.

Wanpela taim mi bin kisim sampela lain wantaim wanpela bikpela wok man bilong God husait mi bin harim long em insait long niuspepa. Em i bin serim wantaim mi ol sikret bilong marit bilong em na em i tok klia hau merit bilong em i bin bruk. Mi kirap nogut long harim dispela kain stori. Mi bin lainim moa na mi luksave olsem mi kisim spirit bilong kamapim ol sikret ples klia.

Long narapela ples, mi spendim tupela awa wantaim wanpela biknem man insait long Amerika husait i save autim tok bilong God, husait em i bin tokim mi wanpela gutpela samting we em i bin go tru long en insait long laip bilong em na long ministri bilong em. Em i bin tok klia long ol hatpela laip we em i bin go tru long en na ol mistek em i bin mekim long en na em i tok, “Antap long samting we em i no bin kamap yet tasol mi bin save pinis mipela bai inap long mekim sampela samting”...

Mi bin hamamas tru long “sampela samting” em i bin tok em i sapos long mekim insait long ministri bilong em. Mi luksave olsem em bai i nonap long tokim ol arapela manmeri long dispela ol samting. Em i wanpela gutpela tok we mi i no bin harim long en we nau mi harim long wanpela man husait i bin go tru long dispela samting insait long laip bilong em, na dispela em i wanpela gutpela samting tru long harim long wanpela biknem man. Tasol, dispela em i spirit bilong kamapim ol sikret em i bin wokim wok insait long laip bilong mi.

Ol sampela tasol bai i lukim na harim dispela kain ol samting insait long laip bilong ol. Aposol Jon i bin tok klia long dispela ol samting we em i bin go tru long en wantaim spirit bilong kamapim ol sikret insait long laip bilong em. Em i tok em i bin lukim sampela ol samting insait long laip bilong em. Em i bin harim sampela samting, em i bin lukluk i go antap long sampela samting. Wanem samting em i bin lukim insait long laip bilong em, harim na pilim em i bin wankain olsem wanem samting em i bin serim long en. Planti ol ministri ol i no gat dispela spirit bilong kamapim ol sikret insait long laip bilong ol!

Wanpela bikpela buk bilong Jon-1, 2 na 3, Jon em i toktok long ol kaikai bilong spirit bilong kamapim ol sikret we Jon i bin go tru long en “trupela laip bilong kamapim ol sikret”.

2. Namba 2 kamapim ol sikret bilong Aposol  Jon: Spirit bilong kamapim ol sikret em i wanpela samting we Jon i bin kisim long en insait long ministri bilong em.

Bipo dispela tok em i stap hait, na Jisas Krais i bin kamapim ples klia. God i soim dispela tok long Jisas, bilong em i ken soim ol wokman bilong en long ol samting i mas kamap kwiktaim. Na Jisas i salim ensel bilong en i kam givim dispela tok long mi Jon, wokman bilong en, bai mi ken tokim ol arapela wokman bilong Jisas.

Kamapim Tok Hait 1:1

Jon i bin kisim ol gutpela sikret we em i bin kamap ples klia tru long visen bilong em. Bikpela buk bilong kamapim ol sikret em i kaikai bilong spirit bilong kamapim ol sikret olsem Jon i bin go tru long en insait long visen na driman bilong em. Dispela sikret long kamapim em i bin mekim em i kamap bikpela-raitim ol ministri em i bin stap i go inap long 2000-pela yia. Tude, em i kamapim dispela sikret insait laip bilong Jon we dispela em i wankain long dispela samting em i save kamap insait long dispela graun. Ol sikret we Jon i bin kamapim ples klia.  

3.     Sikret we Pita i bin kamapim ples klia: Spirit bilong kamapim ol sikret em i wanpela samting we em i bin mekim ministri bilong em i kamap bikpela.

Na Jisas i askim ol, “Na yupela yet i tok mi husait?”

﻿Saimon Pita i bekim tok olsem, “Yu dispela man God i bin makim bilong kisim bek ol manmeri bilong en. Yu Pikinini Bilong God i gat laip.”

﻿Orait Jisas i bekim tok bilong em olsem, “Saimon, pikinini bilong Jon, yu ken amamas. I no gat wanpela man bilong graun i bin soim dispela tok long yu. No gat. Papa bilong mi i stap long Heven em tasol i soim dispela long yu. Na mi tokim yu olsem. Yu Pita, na bai mi wokim sios bilong mi antap long dispela ston. Na bai strong bilong dai i no inap daunim dispela sios.

Matyu 16:15-18

God i bin soim Pita long Jisas em wanem kain man stret. Jisas i bin traim long painim aut long Pita em i bin kisim spirit bilong kamapim ol sikret. Yu bai i ken painim aut sapos wanpela man em i gat spirit bilong kamapim ol sikret long harim wanpela man em toktok. Sikret bilong Pita we em i bin kamapim long painim aut long Jisas, makim dispela stat bilong ministri bilong em olsem het bilong sios. Taim em i bin kisim revelesen bilong Jisas em i pikinini man bilong God, em i bin kisim dispela tok orait long kisim ministri i go insait long olgeta ples bilong dispela graun. Revelesen bilong em i as tingting bilong apointim em. Dispela kain tasol na yu mas laikim tru long painim ol Skripta, long stadim ol tok, yu mas mediteit antil God bai givim yu spirit bilong revelesen long yu.

4.     Revelesen bilong Pol: Spirit bilong revelesen em i kamapim ministri bilong Pol.

God i bin soim mi ol gutpela gutpela samting tru, tasol em i no laik bai mi tingting long ol dispela samting na mi amamas long pasin bilong mi yet. Olsem na em i larim wanpela samting olsem nil i kam i stap wantaim mi na i save sutim skin bilong mi. Dispela samting em i wokboi bilong Satan, na em i save mekim nogut long mi. Em i kam bilong daunim mi, bai mi no ken amamas na litimapim nem bilong mi yet.

2 Korin 12:7

Pol em i gat spirit bilong revelesen. Em i dispela revelesen we Pol em i tok klia long em yet long kisim bikpela revelesen. Em i dispela bikpela revelesen olsem Pol i bin go tru long en we em i bin helpim em insait long ministri bilong em. Long dispela bikpela trevelesen em i bin lidim em i go insait long bikpela ministri we em i bin gat long en. Pol i bin wanbel na i kisim spirit bilong revelesen na ol bekim samting bilong dispela spirit bilong revelesen. Dispela kain tasol na em i bin beten long ol manmeri long kisim dispela spirit bilong revelesen insait long save bilong Krais.   

5.	Revelesen bilong Samuel: Spirit bilong revelesen bilong em i bin kamapim ministri bilong em.  

